19.12. 86 De Europæiske Fællesskabers Tidende Nr. C 326/5 
II 
(Forberedende retsakter) 
KOMMISSIONEN 
Ændring af forslag til Rådets forordning (EØF) om politikken med hensyn til fødevarehjælp og 
forvaltning af denne hjælp (') 
KOM(86) 699 endelig udg. 
(Forelagt Rådet af Kommissionen under anvendelse af artikel 149, andet afsnit, i EØF-traktaten 
den 4. december 1986) 
(86/C 326/06) 
Forslaget til Rådets forordning, der er anført i dokument 
KOM(86) 418 endelig udg./2, der blev forelagt af Kom­
missionen den 25. september 1986, og som trådte i stedet 
for KOM(86) 418 endelig udg. af 17. juli 1986, ændres 
således: 
1. Efter første betragtning indsættes følgende nye be­
tragtning : 
»fødevarehjælpen skal indpasses i udviklingslandenes 
politik til forbedring af deres selvforsyning med føde­
varer, især ved indførelse af fødevarestrategier;« 
2. Tredje betragtning affattes således: 
»med henblik herpå bør Fællesskabet kunne sikre en 
stadig strøm af regelmæssig hjælp, og det bør over for 
udviklingslandene og internationale organisationer i 
givet fald være i stand til at påtage sig at levere be­
stemte mindstemængder af varer som led i særlige 
flerårige programmer med tilknytning til udviklings­
politikken;« 
3. Artikel 2, stk. 1, affattes således: 
»1. Formålet med de i artikel 1 omhandlede føde-
varehjælpsaktioner er navnlig: 
. — at yde nødhjælp til lande, der er ramt af tørke, 
hungersnød eller andre naturkatastrofer, 
— at bidrage til en politik i modtagerlandene, som 
kan styrke deres fødevaresikkerhed, 
— at forbedre ernæringsniveauet i modtagerbefolk­
ningen, 
— at bidrage til en harmonisk økonomisk og social 
udvikling i modtagerlandene.« 
C) EFT nr. C 265 af 21. 10. 1986, s. 7. 4. Artikel 2, stk. 2, affattes således: 
»2. De varer, der leveres som fødevarehjælp, skal 
så vidt muligt være i overensstemmelse med modta­
gerbefolkningens ernæringsvaner, og skal kun leveres, 
såfremt de ikke har ugunstige virkninger i modtager­
landene.« 
5. Artikel 2, stk. 4, affattes således: 
»4. Ydelsen af fødevarehjælp kan eventuelt være 
betinget af iværksættelse af udviklingsprojekter, der 
løber over ét eller flere år, idet der lægges særlig vægt 
på projekter, der skal fremme fødevareproduktionen i 
modtagerlandene. I givet fald kan hjælpen bidrage di­
rekte til gennemførelsen af disse projekter. Begge 
disse hensyn skal tilgodeses ved efter fælles overens­
komst at anvende de midler, der indkommer, når de 
produkter, som Fællesskabet leverer som fødevare­
hjælp, er bestemt til salg. I de tilfælde, hvor fødevare­
hjælpen ydes som støtte til et flerårigt udviklingspro­
gram, kan den have form af flerårige leverancer i til­
knytning til dette program.« 
6. I artikel 2, stk. 5, bortfalder sidste del af punktummet 
og stykket affattes således: 
»5. Formålet med fødevarehjælpen er at afhjælpe 
øjeblikkelige fødevarebehov. Fødevarehjælpen kan 
imidlertid — for at øge fødevaresikkerheden i udvik­
lingslandene og for at sikre dækningen af deres behov 
— i individuelle tilfælde ydes med henblik på opret­
telse af reservelagre.« 
7. Efter artikel 2 indsættes følgende nye artikel: 
»Hvis omstændighederne taler for det, kan en fødeva­
rehjælp erstattes af en alternativ foranstaltning på de i 
Rådets forordning (EØF) 1755/84 fastsatte betingel­
ser.« (2) 
8. I artikel 5, stk. 1, bortfalder sidste led. 
(2) Formuleringen af Europa-Parlamentets ændringsforslag er 
let ændret for at undgå en gentagelse af henvisningen til be­
slutningsproceduren.